Publication: Magyar Közlöny
Issue: MK-2009-137 (Year: 2009, Number: 137)
Era: 2004-2010
Section: A zálogtárgyak bírósági végrehajtáson kívüli értékesítésének szabályairól szóló 12/2003. (I. 30.) Korm. rendelet
Paragraph Index: 89

(1) Az R. 8. §-ának (2) bekezdése helyébe a következõ rendelkezés lép: „(2) Ha az értékesítés nem üzletszerû kereskedelmi forgalomban az erre irányadó szabályok szerint történik, a jogosultnak az értékesítés olyan módját kell választania, amely lehetõvé teszi, hogy az érintett zálogtárgy tekintetében az adott körülmények között vevõként ésszerûen számításba vehetõ személyek az értékesítésrõl tudomást szerezhessenek és egymással versengõ ajánlatot tehessenek. Lakóingatlan értékesítése csak a nyilvánosság által megismerhetõ módon és olyan formában történhet, amelynek során az ingatlanra azonos feltételek mellett bárki ajánlatot tehet (nyilvános pályázat, árverés, versenytárgyalás meghirdetése stb.).”

Source: https://magyarkozlony.hu/hivatalos-lapok/2d9739b23318bc875037889629a07e97c8525074/dokumentumok/7ea25ac286a6ce806ffa51a830adb4bfba2ddff5/letoltes